EkBass/fiwiki-20250220-pages-articles huggingface dataset:
Alessio Romagnoli

Alessio Romagnoli (s. 12. tammikuuta 1995 Anzio) on italialainen jalkapalloilija, joka edustaa Serie A:ssa pelaavaa Laziota. AC Milanissa pelatessaan hän oli joukkueen kapteeni. Vasenjalkainen Romagnoli on pelipaikaltaan keskuspuolustaja. == Ura == === Seurajoukkueura === Romagnoli on AS Roman kasvatti. Hän debytoi seuran ykkösjoukkueen paidassa Serie A:ssa maaliskuussa 2013 Genoaa vastaan onnistuen heti maalinteossa puskemalla Francesco Tottin kulmapotkusta.https://www.transfermarkt.com/spielbericht/index/spielbericht/2251516 Syyskuussa 2014 Romagnoli siirtyi kauden 2014–2015 kattavalle lainasopimukselle Serie A:n Sampdoriaan, jossa hän pelasi kauden aikana 31 ottelua tehden niissä kaksi maalia. Vahvan kauden jälkeen Romagnoli siirtyi Milaniin, jossa hän pelasi vuoteen 2022 saakka.http://soccerlens.com/arsenal- alessio-romagnoli-transfer/164588/ === Maajoukkueura === Romagnoli on edustanut monia Italian nuorten maajoukkueita. Vuodesta 2016 hän on pelannut A-maajoukkueessa, jossa otteluita on kertynyt kaksitoista. Debyyttinsä hän teki Espanjaa vastaan MM-karsinnassa 6. lokakuuta 2016. Maajoukkuedebyytissään Romagnoli pelasi topparina täydet 90 minuuttia tasatulokseen 1–1 päättyneessä ottelussa.https://www.transfermarkt.com/spielbericht/index/spielbericht/2644409 Romagnoli teki kaksi maalia vuoden 2020 EM-kisojen karsinnoissa: lokakuussa 2019 Liechtensteinia ja runsas kuukausi myöhemmin Armeniaa vastaan.https://www.transfermarkt.com/alessio- romagnoli/nationalmannschaft/spieler/197747 == Lähteet == Luokka:Italialaiset jalkapalloilijat Luokka:Vuonna 1995 syntyneet Luokka:Elävät henkilöt
Raimo Mäntynen

Raimo Tapani Mäntynen (s. 22. maaliskuuta 1954 Karhula) on suomalainen kilpauransa päättänyt koripalloilija. Mäntynen pelasi miesten SM-sarjaa kasvattajaseurassaan Peli-Karhuissa kaudella 1973–1974. Vuosina 1976–1982 hän edusti Helsingin NMKY:tä kuuden kauden ajan ja saavutti kahdesti Suomen cupissa hopeaa.baskethotel.com Suomen maajoukkueessa Mäntynen pelasi vuosien 1972–1979 välillä 77 ottelua 3,2 pisteen keskiarvolla. A-nuorten maajoukkueessa hän pelasi 13 ottelua. Mäntynen kuului Suomen joukkueeseen vuoden 1977 EM-kilpailuissa Belgiassa, missä se sijoittui kymmenenneksi. Pohjoismaiden mestaruuden Mäntynen voitti Suomen joukkueessa vuonna 1978.Maajoukkueprofiili == Saavutukset == * Vuoden 1977 EM-kilpailujen kymmenes sija * Pohjoismaiden mestaruus 1978 * Suomen cupin hopeaa 1978 ja 1979 == Lähteet == * Raimo Mäntynen baskethotel.com * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Vuonna 1954 syntyneet Luokka:Elävät henkilöt
Norbert Bonvecchio

Norbert Bonvecchio (s. 14. elokuuta 1985 Trento) on italialainen keihäänheittäjä, joka edustaa Atletica Trento -seuraa.http://www.european- athletics.org/athletes/group=b/athlete=139778-bonvecchio-norbert/index.html 181 senttimetriä pitkän ja 81 kilogrammaa painavan Bonvecchion ennätys on vuoden 2014 joukkue-EM-kilpailuissa heitetty 80,37. Bonvecchio aloitti uransa vuonna 2008. Vuonna 2013 hän voitti Italian mestaruuden tuloksella 75,36. Vuonna 2014 hän sijoittui neljänneksi joukkue-EM-kilpailuissa Braunschweigissä omalla ennätyksellään. Samana vuonna hän oli mukana myös EM-kilpailuissa Zürichissä, jossa hän oli karsinnan viimeinen tuloksen saanut urheilija heitettyään vain 69,38. == Lähteet == Luokka:Italialaiset keihäänheittäjät Luokka:Vuonna 1985 syntyneet Luokka:Elävät henkilöt
Giorgian De Arrascaeta

Giorgian Daniel De Arrascaeta Benedetti (s. 1. kesäkuuta 1994 Nuevo Berlín) on uruguaylainen jalkapalloilija, joka edustaa Brasilian Série A:ssa pelaavaa Flamengoa. Molempijalkainen De Arrascaeta on pelipaikaltaan hyökkäävä keskikenttäpelaaja. Hän on pelannut Uruguayn maajoukkueessa vuodesta 2014. == Ura == === Seurajoukkueura === De Arrascaeta on Defensor Sporting Clubin kasvatti. Hän pelasi seuran edustusjoukkueessa vuosina 2012–2015. Otteluita Uruguayn Primera Divisiónissa kertyi 53 ja maaleja 16. De Arrascaeta debytoi seuran paidassa myös Copa Libertadoresissa, jossa maaleja syntyi 12 ottelussa kaksi kappaletta. Tammikuussa 2015 De Arrascaeta siirtyi Brasilian Série A:n Cruzeiroon, jossa hän sai kevätkaudella 2015 enemmän vastuuta Copa Libertadoresissa kuin Série A:ssa mutta pääsi sittemmin pelaamaan paljon myös Brasilian omassa sarjassa. Tammikuussa 2019 De Arrascaeta siirtyi Flamengoon, jossa hän on voittanut Brasilian-mestaruuden vuosina 2019 ja 2020 sekä Copa Libertadoresin vuosina 2019 ja 2022. === Maajoukkueura === De Arrascaeta kuului vuosina 2012–2013 Uruguayn alle 20-vuotiaiden maajoukkueeseen, jossa hän pelasi 20 ottelua ja teki neljä maalia. Hän oli vuonna 2013 mukana Turkissa ikäluokan MM-kilpailuissa, joissa hän pelasi joukkueensa kaikki seitsemän ottelua ja teki alkulohkossa kaksi maalia Uruguayn saavuttaessa hopeaa.http://www.fifa.com/worldfootball/statisticsandrecords/players/player=368652/index.html De Arrascaeta debytoi Uruguayn A-maajoukkueessa syyskuussa 2014 ystävyysottelussa Etelä-Koreaa vastaan.http://www.national-football- teams.com/player/57012/Giorgian_De_Arrascaeta.html Maajoukkueen päävalmentaja Óscar Tabárez nimesi hänet Uruguayn kokoonpanoon vuoden 2015 Copa Américaan ja antoi tälle pelinumeron 10.http://heavy.com/sports/2015/05/copa- america-2015-uruguay-squad-lineup-jugadores-alineacion-equipos-edinson-cavani- diego-godin-fernando-muslera/ De Arrascaeta pelasi turnauksessa vain ensimmäisessä ottelussa Jamaikaa vastaan vajaat puoli tuntia. MM-kilpailuissa 2018 hän pelasi alkulohkossa avauskokoonpanossa Egyptiä vastaan ja tuli vaihdosta kentälle Venäjää vastaan. Copa Américassa hän pelasi kolme ottelua vuonna 2019 ja neljä ottelua vuonna 2021. MM-kilpailuissa 2022 hän tuli vaihdosta kentälle Portugalia vastaan ja pelasi avauskokoonpanossa viimeisessä alkulohko-ottelussa Ghanaa vastaan ja teki ottelun molemmat maalit. De Arrascaeta on pelannut vuoden 2022 loppuun mennessä 42 A-maaottelua, joissa hän on ollut 26 kertaa avauskokoonpanossa. Hän on tehnyt näissä otteluissa kymmenen maalia, joista kaksi MM-kilpailuissa, viisi MM-kilpailujen karsinnoissa ja kolme ystävyysotteluissa. == Lähteet == Luokka:Uruguaylaiset jalkapalloilijat Luokka:Vuonna 1994 syntyneet Luokka:Elävät henkilöt
Saku & Vaakku

Saku & Vaakku (, on Isossa-Britanniassa, Israelissa ja Etelä-Koreassa tehty lapsille suunnattu televisiosarja. Sarjassa Saku-niminen poika seikkailee ponnahduskirjamaailmassa Vaakku-ankan kanssa.Muistatko nämä? Tiedätkö nykyiset? ==Hahmot== * Saku (Zack, 잭) * Milla (Kira, 키라) * Vaakku (Quack, 팡) ==Rooleissa== == Lähteet == Luokka:Tietokoneanimaatiosarjat
Whit Stillman

John Whitney ”Whit” Stillman (s. 25. tammikuuta 1952 Washington D. C.) on yhdysvaltalainen elokuvaohjaaja, -käsikirjoittaja ja -tuottaja, joka on tullut tunnetuksi nykyajan kaupunkilaisen yläluokan kuvaajana tapakomedioiden kautta. Hän oli vuonna 1990 ehdolla Parhaan alkuperäisen käsikirjoituksen Oscar- palkinnon saajaksi elokuvastaan Metropolitan. Hänen muut elokuvansa ovat Barcelona (1994), The Last Days of Disco (1998) ja Damsels in Distress (2011). Whit Stillmanin isä on demokraattipoliitikko sekä presidentti John F. Kennedyn luokkatoveri ja avustaja. Stillman suoritti 21-vuotiaana bachelor-tutkinnon Harvardin yliopistosta ja työskenteli toimittajana, kunnes muutti 1980 Espanjaan. Siellä hän toimi 1980-luvun alkupuolen espanjalaiselokuvien myyntiagenttina ja oli mukana myös niiden tuotannoissa. Palattuaan New Yorkiin hän vaihtoi kirjailijahaaveensa elokuvantekoon ja rahoitti esikoiselokuvansa muun muassa myymällä asuntonsa.Whit Stillman , Midnight Sun Film Festival 2015, viitattu 5.6.2015. Stillman vieraili Sodankylän elokuvajuhlilla kesäkuussa 2015. ==Lähteet== ==Aiheesta muualla== * ==Kirjallisuutta== *Kylmälä, Otto & McGlone, Neil: ”Cornwallin heppu”, Stillmanin haastattelu. Filmihullu 4/2015. *Kylmälä, Otto: ”Whit Stillman – porvariston hillitty puolustaja”. Filmihullu 4/2015. Luokka:Yhdysvaltalaiset elokuvaohjaajat Luokka:Vuonna 1952 syntyneet Luokka:Elävät henkilöt Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat
Satu seedee

Satu seedee on Pikku-Oravan vuonna 2008 julkaisema albumi. == Kappaleet == # # # # # # # # # # Luokka:Vuoden 2008 albumit Luokka:Pikku-Oravan albumit
Henna Savikuja

Henna Johanna Savikuja (s. 28. maaliskuuta 1978 Kalixin kunta, Norrbotten, Ruotsi) on suomalainen jääkiekkoilija, pelipaikaltaan hyökkääjä. Savikuja kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2000 ja 2004. Lisäksi hän pelasi neljänneksi sijoittuneessa Suomen joukkueessa Salt Lake Cityn olympialaisissa 2002 ja MM- kilpailuissa 2012. Savikuja voitti Suomen-mestaruuden Oulun Kärpissä 2012. == Lähteet == Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Hanne Sikiö

Hanne Erika Sikiö (s. 19. maaliskuuta 1978 Lempäälä) on suomalainen jääkiekkoilija, pelipaikaltaan hyökkääjä. Sikiö kuului pronssia saavuttaneeseen Suomen maajoukkueeseen MM-kilpailuissa 1999 ja 2000. Lisäksi hän pelasi neljänneksi sijoittuneessa Suomen joukkueessa MM-kilpailuissa 2001 ja Salt Lake Cityn olympialaisissa 2002. Sikiö pelasi Minnesota-Duluthin joukkueessa 1999–2003. == Saavutukset == * MM-pronssia 1999 ja 2000 * USA:n yliopistomestaruus 2001, 2002 ja 2003 == Lähteet == Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Pirjo Ahonen

Pirjo Hannele Ahonen (ent. Blomqvist, o.s. Nieminen, s. 5. marraskuuta 1970 Jyväskylä) on suomalainen jääkiekkoilija ja jääpalloilija. Hän on pelannut myös kaukalopalloa. Jääkiekossa Ahonen kuului pronssia saavuttaneeseen Suomen maajoukkueeseen Suomessa järjestetyissä MM-kilpailuissa 1999. Lisäksi hän pelasi neljänneksi sijoittuneessa Suomen joukkueessa Salt Lake Cityn olympialaisissa 2002. Jääkiekossa Ahosen pelipaikka oli puolustaja. Hän pelasi jääkiekkoa seuroissa Ilves, Jyp ja Kalpa. Jääpallossa Ahonen on edustanut seuroja JPS, Botnia, ToPV, Veiterä ja Kampparit. Maajoukkueessa hän on pelannut 63 A-maaottelua. Hänet on valittu vuoden naispelaajaksi vuosina 2005, 2007 ja 2012. == Lähteet == Luokka:Suomalaiset jääkiekkoilijat Luokka:Suomalaiset jääpalloilijat Luokka:Vuonna 1970 syntyneet Luokka:Elävät henkilöt
Lenno

Lenno (oikealta nimeltään Lenno Linjama) on suomalainen tuottaja-DJ. Hän julkaisi ensimmäisen singlensä ollessaan 15-vuotias. Lennolla on levytyssopimus Universal Music Finlandin ja yhdysvaltalaisen Casablanca Recordsin kanssa. Lenno on tehnyt remixejä monille tunnetuille artisteille, kuten Kelly Clarksonille, Ariana Grandelle ja Robin Thickelle. Lenno yhdistelee kappaleissaan erilaisia elektronisen musiikin tyylilajeja. Lennon isä on säveltäjä Jyrki Linjama. == Diskografia== === EP:t === * Never Stop EP (2013) * Wake Up (2014) * Good Thing (2016) === Singlet === Vuosi Single Latauslista Singlelista Radiolista Albumi 2013 ”Show More Love” – – – Never Stop EP 2014 ”Wake Up” – – 31 Wake Up 2015 ”The Best” (mukana Dragonette) – – 91 ”Fever” (mukana Benson) – – 67 Good Thing 2016 ”Good Thing” – – 78 ”All Eyes On Us” (mukana Jack Novak) – – 80 ”Some Lovin’” – – – == Lähteet == Luokka:Syntymävuosi puuttuu Luokka:Suomalaiset muusikot Luokka:Suomalaiset säveltäjät Luokka:Suomalaiset musiikkituottajat Luokka:Suomalaiset DJ:t Luokka:Elävät henkilöt
Minna Halonen

Minna Halonen (s. 11. lokakuuta 1975) on suomalainen jääkiekkoilija, pelipaikaltaan maalivahti. Halonen kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2004. Lisäksi hän pelasi neljänneksi sijoittuneissa Suomen joukkueissa MM-kilpailuissa 2001 ja Salt Lake Cityn olympialaisissa 2002. == Lähteet == Luokka:Suomalaiset jääkiekkomaalivahdit Luokka:Vuonna 1975 syntyneet Luokka:Elävät henkilöt
Vilja Lipsonen

Vilja Lipsonen (s. 15. lokakuuta 1978) on suomalainen jääkiekkoilija, pelipaikaltaan hyökkääjä. Lipsonen kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2000 ja 2004. Lisäksi hän pelasi neljänneksi sijoittuneissa Suomen joukkueissa MM-kilpailuissa 2001 ja 2005. MM-kilpailujen 20 ottelussa hän teki yhden maalin ja syötti neljä täysosumaa. Pelaamissaan 90 maaottelussa hän teki 15 ja syötti 14 maalia. Lipsonen voitti Suomen-mestaruuden Tampereen Ilveksessä 2010. Hän pelasi SM- sarjaa Tapparassa kausilla 1993–1995, Ilveksessä kausilla 1995–1996, 1998–2000 ja 2008–2010, Kiekko-Karhuissa 1996–1997 sekä Itä-Helsingin Kiekossa 2000–2007. Lisäksi hän edusti 1. divisioonassa Kooveeta ja Salo HT:tä sekä kaudella 1997–1998 sveitsiläistä DHC Lyssiä. Hän pelasi SM-sarjassa 286 runkosarjaottelua, joissa hän teki 156 ja syötti 162 maalia. Pudotuspelien 53 ottelussa hän viimeisteli 11 ja syötti 25 maalia. == Lähteet == Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Merita Bruun

Merita Bruun (s. 7. marraskuuta 1977) on suomalainen jääkiekkoilija, pelipaikaltaan hyökkääjä. Bruun kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2004. == Lähteet == Luokka:Suomalaiset jääkiekkoilijat Luokka:Vuonna 1977 syntyneet Luokka:Elävät henkilöt
Heidi Wiik

Heidi Wiik (s. 6. tammikuuta 1980) on suomalainen jääkiekkoilija, pelipaikaltaan maalivahti. Wiik kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2004. Hän pelasi näissä ainoissa arvokilpailuissaan neljä ottelua. Kaikkiaan hän pelasi 27 maaottelua. Wiik edusti SM-sarjassa Kerava Shakersia kausilla 1996−1998 ja Espoo Bluesia 1999−2005. Hän voitti Bluesissa Suomen-mestaruuden kaikilla kuudella kaudellaan 2000−2005.. Hänet valittiin pudotuspelien arvokkaimmaksi pelaajaksi 2003 ja 2004. Hän pelasi SM-sarjassa kaikkiaan 111 runkosarja- ja 40 pudotuspeliottelua. == Lähteet == Luokka:Suomalaiset jääkiekkomaalivahdit Luokka:Vuonna 1980 syntyneet Luokka:Elävät henkilöt
Mira Huhta

Mira Huhta (s. 28. lokakuuta 1987) on suomalainen jääkiekkoilija, pelipaikaltaan puolustaja. Hänet valittiin naisten maajoukkueeseen ensimmäisen kerran syksyllä 2004. Hän kuului pronssia saaneeseen Suomen joukkueeseen Sveitsin MM-kilpailuissa 2011. Hän pelasi ainoissa MM-kisoissaan kuusi ottelua. Kaikkiaan hän pelasi 37 A-maaottelua ja antoi niissä viisi maalisyöttöä. Huhta edusti SM-sarjassa Itä-Helsingin Kiekkoa kaudet 2004–2009, Hämeenlinnan Pallokerhoa 2009–2013 ja Espoo Bluesia/Espoo Unitedia kaudesta 2013–2014 uransa loppuun, kevääseen 2019 saakka. Hän voitti Suomen-mestaruuden HPK:ssa 2011, jolloin hän toimi joukkueen kapteenina, sekä Bluesissa 2014 ja 2015. Hänet valittiin SM-sarjan All Stars -joukkueeseen kaudella 2016–2017. Hän pelasi pääsarjatasolla 316 runkosarjaottelua, joissa viimeisteli 44 maalia ja antoi 151 maalisyöttöä. Pudotuspeleissä hän teki pelaamissaan 95 ottelussa 19 maalia ja syötti 44 maalia. == Lähteet == Luokka:Suomalaiset jääkiekkoilijat Luokka:Vuonna 1987 syntyneet Luokka:Elävät henkilöt
Jari Mikkonen

Jari Mikael Mikkonen (s. 26. kesäkuuta 1967 Kouvola) on suomalainen kenraaliluutnantti. Hän on toiminut Puolustusvoimien sotatalouspäällikkönä 1. marraskuuta 2024 alkaen. Aikaisemmin Mikkonen on toiminut Puolustusvoimien logistiikkalaitoksen johtajana 2022–2024 ja Puolustusvoimien logistiikkapäällikkönä 2021–2022. Hänet ylennettiin kenraaliluutnantiksi 6. joulukuuta 2024. Vuosina 2017–2020 Mikkonen toimi Ilmavoimien esikunnan esikuntapäällikkönä. Aikaisemmin Mikkonen on toiminut muun muassa Karjalan lennoston komentajana. ==Ura== Mikkonen työskenteli syksyyn 2015 saakka Ilmavoimien esikunnassa suunnittelupäällikkönä. Hänet valittiin keväällä 2015 Karjalan lennoston komentajaksi 1. syyskuuta 2015 alkaen, jossa hän toimi aiemmin 1.3.2003-31.1.2007 Hävittäjälentolaivue 31:n komentajana. Mikkonen oli vuonna 1990 Ilmasotakoulun 74. kadettikurssin priimus ja kadettivääpeli. Yleisesikuntaupseerin tutkinnon hän suoritti vuonna 2000. Mikkonen koulutettiin Hornet-lentäjäksi samaan aikaan entisen puolustusvoimain komentaja Jarmo Lindbergin kanssa. Mikkonen on toiminut Suomen sotatieteellisen seuran hallituksessa 2011-2014. Hän on perheellinen. ==Kansainvälinen toiminta== Mikkonen johti lentolaivueen komentajana toimiessaan muun muassa suomalaisten harjoitusosastoa Frisian Flag 2005 -harjoituksessa Hollannissa. Ilmavoimien suunnittelupäällikkönä hän on vastannut harjoitusten järjestämisestä tai niihin osallistumisesta. Esimerkkinä toukokuussa 2015 Arctic Challenge Exercise -harjoitukseen osallistuminen ja kesäkuussa 2015 Hornetien ilmasta maahan -aseistuksen koeammunta Rovajärvellä. ==Lähteet== Luokka:Suomalaiset kenraalit Luokka:Suomalaiset hävittäjälentäjät Luokka:Vuonna 1967 syntyneet Luokka:Elävät henkilöt
Korallilevät

Korallilevät (Corallinales) ovat punalevien kuntaan kuuluvia makroleviä. Niitä elää yleisesti maailman valtamerissä, sekä vuorovesivyöhykkeellä että syvemmällä. Rakenteensa puolesta korallilevät voidaan jakaa kahteen ryhmään, mutta tälle jaolle ei ole taksonomisia perusteita. Toiset muodostuvat jäykistä kalkkia sisältävistä osista, jotka liittyvät toisiinsa joustavilla kapeilla liitoksilla muodostaen haarautuvia ketjuja. Toiset taas kasvavat jäkälää tai maalitahraa muistuttavina läikkinä pitkin kiven pintaa. == Lähteet == Luokka:Punalevät
Sorvari

Sorvari on ammattinimike ja suomalainen sukunimi: * Jaana Sorvari (s. 1961), ympäristötekniikan professori * Jukka Sorvari (s. 1955), eversti evp * Vilho Sorvari (1906–1970), kirjailija
Eira (täsmennyssivu)

Eira voi viitata muun muassa seuraaviin: * Eira, kaupunginosa Helsingissä * Eira, naisen etunimi * Eira, joki Norjassa * Eíra, Oichalían kunnan kunnallisyksikkö ja entinen kunta Messenian alueyksikössä Peloponnesoksen alueella Kreikassa * S/S Eira, uponnut suomalainen rahtilaiva * Eira, tairan suvun tieteellinen nimi ==Sukunimenä== * Hans Ole Eira (s. 1972), norjansaamelainen joikaaja ja poliitikko * Inga Ravna Eira, Iŋgos-Máhte Iŋgá (s. 1948), norjansaamelainen kirjailija, kääntäjä ja opettaja * Maaria Eira (1924–1999), suomalainen oopperalaulaja ja elokuvanäyttelijä * Marit Gaup Eira, Šelgon Joreha Máret (s. 1945), pohjoissaamelainen poronhoitaja, laulaja ja joikaaja * Sandra Andersen Eira (s. 1986), norjansaamelainen poliitikko, Norjan saamelaiskäräjien ent. jäsen * Sini Yasemin Eira (s. 1990), suomalainen laulaja ja lauluntekijä. Luokka:Luettelot henkilöistä sukunimen mukaan
Berenike IV

Berenike IV oli Egyptin kuningatar vuosina 58–55 eaa.Goldsworthy 2011, s. 418. Hän kuului Ptolemaiosten hallitsijasukuun. Berenike IV:n isä oli Ptolemaios XII Auletes ja äiti Kleopatra V Tryfaina. Hänen pikkusiskonsa tai siskopuolensa oli kuuluisa Kleopatra VII, josta tuli myöhemmin myös Egyptin kuningatar. Berenikellä oli myös muita siskoja ja veljiä, joilla saattoi kuitenkin olla eri äiti.Goldsworthy 2011, s. 86–87. Bereniken isä Auletes joutui vuonna 58 eaa. maanpakoon Roomaan, minä aikana Berenike IV otti vallan itselleen. Palattuaan Roomasta kolmen vuoden kuluttua Auletes teloitutti Bereniken ja palasi itse valtaan.Goldsworthy 2011, s. 86, 112. == Lähteet == * ===Viitteet=== Luokka:Egyptin kuningattaret Luokka:Ptolemaiokset Luokka:Teloitetut Luokka:Ennen ajanlaskun alkua syntyneet Luokka:Vuonna 55 eaa. kuolleet
Kleopatra Selene

Kleopatra Selene (s. 40 eaa. – ?) oli Egyptin kuningatar Kleopatra VII:n ja roomalaisen triumviri Marcus Antoniuksen tytär sekä Mauretanian kuningatar. Hänen kaksosveljensä oli Aleksanteri Helios ja pikkuveljensä Ptolemaios Filadelfos. Lisänimi 'Selene' tarkoittaa Kuuta. Kun Kleopatra ja Antonius kuolivat 30 eaa., kymmenvuotias Selene vietiin Roomaan veljensä kanssa Rooman hallitsijan Octavianuksen siskon, Antoniuksen entisen vaimon Octavian hoiviin. Selene meni naimisiin Mauretanian kuninkaan Juba II:n kanssa ja sai ainakin yhden lapsen, nimeltään Ptolemaios Philadelphus. Selene hallitsi Mauretaniaa ilmeisesti tasavertaisena miehensä rinnalla. ==Lähteet== Luokka:Ptolemaiokset Luokka:Muinaiset egyptiläiset Luokka:Vuonna 40 eaa. syntyneet Luokka:Kuolinvuosi puuttuu
Samuel Plimsoll

Samuel Plimsoll (10. helmikuuta 1824 Bristol – 3. kesäkuuta 1898 Folkestone) oli brittiläinen poliitikko, joka muistetaan erityisesti merenkulun turvallisuutta parantaneista yhteiskunnallisista uudistuksistaan. Hän ajoi Britannian parlamentissa läpi lain alusten merikelpoisuuden tarkastamisesta. Plimsoll syntyi Bristolissa mutta varttui Sheffieldissä ja Penrithissä. 1850-luvulla hän aloitti hiilikauppiaan toimen Lontoossa, mutta joutui rautatieyhtiöiden vainon kohteeksi ja teki konkurssin. Vuonna 1868 hänet valittiin parlamentin alahuoneeseen liberaalien edustajana ja aloitti aluksi tuloksetta kampanjointinsa merikelvottomien alusten kieltämiseksi. Vasta vuonna 1875 parlamentti sai hallitukselta ensimmäisen ehdotuksen merenkulun olojen parantamisesta. Plimsollin mielestä ehdotus ei mennyt riittävän pitkälle, mutta hän kannatti sitä ensimmäisenä askeleena. Pääministeri Benjamin Disraeli veti kuitenkin ehdotuksen pois, minkä seurauksena Plimsoll pui nyrkkiä pääministerille ja kutsui parlamenttiedustajia roistoiksi. Syntyi skandaali, ja Plimsoll joutui pyytämään anteeksi. Seuraavana vuonna hallitus kuitenkin laati uuden lakiehdotuksen, jonka perusteella meriturvallisuutta parantava kauppalaivastolaki (Merchant Shipping Act) tuli hyväksytyksi. Samuel Plimsollin nimi on jäänyt elämään ”Plimsollin merkissä”, vesialuksen vesilinjaan merkityssä viivastossa, joka osoittaa aluksen suurimman sallitun syväyksen. Plimsollin hahmo esiintyy 1970-luvun televisiosarjan Merilinja kolmannen tuotantokauden jaksoissa. Häntä esittää David Garfield. ==Lähteet== Luokka:Brittiläiset poliitikot Luokka:Vuonna 1824 syntyneet Luokka:Vuonna 1898 kuolleet
Stipe Perica

Stipe Perica (s. 7. heinäkuuta 1995 Škabrnja) on kroatialainen jalkapalloilija, joka edustaa Serie A:ssa pelaavaa Udinesea lainasopimuksella Englannin valioliigan Chelsea FC:stä. Oikeajalkainen Perica on pelipaikaltaan keskushyökkääjä.http://www.transfermarkt.co.uk/stipe- perica/profil/spieler/245072 == Ura == === Seurajoukkueura === Perica aloitti uransa Kroatian 1. HNL:n NK Zadarissa, jossa hän pelasi vuosina 2012–2013 20 ottelua onnistuen maalinteossa kahdeksan kertaa. Elokuussa 2013 Perica siirtyi Englannin valioliigan Chelsea FC:n joukkueeseen, josta hänet lähetettiin kuitenkin lainalle Alankomaiden Eredivisien NAC Bredaan. Perica edusti Bredaa puolitoista vuotta tehden 35 ottelussa yhdeksän maalia.http://www.transfermarkt.co.uk/stipe- perica/leistungsdatenverein/spieler/245072 Tammikuussa 2015 Perica siirtyi kesään 2016 kestävälle lainalle Italian Serie A:n Udinese Calcioon. === Maajoukkueura === Perica on edustanut Kroatiaa monilla nuorten maajoukkuetasoilla. Perica kuului Kroatian alle 20-vuotiaiden maajoukkueeseen vuoden 2013 MM-kilpailuissa, joissa hän oli joukkueen nuorin pelaaja pelaten jokaisessa Kroatian kolmessa ottelussa tehden yhden maalin.http://www.fifa.com/worldfootball/statisticsandrecords/players/player=369056/index.html Vuodesta 2013 hän on kuulunut maan alle 21-vuotiaiden maajoukkueeseen, jossa otteluita on kertynyt viisi ja maaleja yksi. == Lähteet == Luokka:Kroatialaiset jalkapalloilijat Luokka:Vuonna 1995 syntyneet Luokka:Elävät henkilöt
José Juan Vázquez

José Juan Vázquez Gómez (s. 14. maaliskuuta 1988 Celaya, Guanajuato) on meksikolainen jalkapalloilija, joka edustaa Primera División de Méxicossa pelaavaa Club Leónia. Oikeajalkainen Vázquez on pelipaikaltaan puolustava keskikenttäpelaaja.http://www.transfermarkt.co.uk/jose- vazquez/profil/spieler/203537 Hän kuuluu myös Meksikon jalkapallomaajoukkueeseen. == Ura == === Seurajoukkueura === Vázquez aloitti uransa Club Celayassa, jota hän edusti vuodet 2009–2012 tehden 53 ottelussa kolme maalia. Celayan kanssa Vázquez voitti Meksikon kolmanneksi korkeimman sarjatason Independencian vuonna 2010. Tammikuussa 2012 Vázquez siirtyi toiseksi korkeimman sarjatason Liga de Ascenson Club Leóniin. Vuonna 2012 León voitti Liga de Ascenson ja nousi pääsarja Liga MX:iin, jossa Vázquez on saavuttanut seuran kanssa Aperturan voiton vuonna 2013 ja Clausuran voiton seuraavana vuonna. Vázquez on pelannut Leónin paidassa myös Copa Libertadoresissa.http://www.transfermarkt.co.uk/jose- vazquez/leistungsdatenverein/spieler/203537 === Maajoukkueura === Vázquez debytoi Meksikon jalkapallomaajoukkueessa tammikuussa 2014 ystävyysottelussa Etelä-Koreaa vastaan.http://www.national-football- teams.com/player/54569/Jose_Juan_Vazquez.html Hän kuului joukkueeseen myös saman kesän MM-kilpailuissa, joissa hän pelasi kolmessa ottelussa.http://www.fifa.com/worldfootball/statisticsandrecords/players/player=379264/index.html == Saavutukset == *Club Celaya **Segunda División de Mexico: Torneo Independencia (2010) *Club León **Liga de Ascenso: Clausura (2012) **Liga MX: Apertura (2013), Clausura (2014) == Lähteet == Luokka:Meksikolaiset jalkapalloilijat Luokka:Vuonna 1988 syntyneet Luokka:Elävät henkilöt
Andrew Hogg

Andrew James Hogg (s. 2. maaliskuuta 1985 Kingston upon Thames) on maltalainen jalkapalloilija. Pelipaikaltaan hän on maalivahti. Hogg pelasi pelasi urallaan Maltan, Kyproksen ja Kreikan pääsarjoissa. Maltan mestaruuden hän voitti urallaan neljästi. Hogg teki ensiesiintymisensä Maltan Valioliigassa kaudella 2001–2002 edustaen Pietà Hotspursia. Kaudella 2003–2004 hän edusti italialaista Baria, jossa ei pelannut sarjaotteluita, ja josta hän palasi entiseen seuraansa seuraavaksi kaudeksi. Yhteensä Hogg edusti Pietà Hotspursia 63 liigaottelussa. Kesällä 2007 Hogg siirtyi Maltan suurseuraan Vallettaan. Viiden kauden aikana hän pelasi seurassa 130 liigaottelua voittaen kolme mestaruutta ja sijoittuen kahdesti sarjassa toiseksi. Lisäksi Hogg voitti kertaalleen Maltan Cupin. Kesällä 2012 Hogg siirtyi Kyproksen jalkapalloliigassa pelaavaan Enosis Neon Paralimniin, jossa hän pelasi 24 sarjaottelua ensimmäisellä kaudellaan. Seuraavana kesänä Hogg vaihtoi jälleen seuraa siirtyen Kreikan Superliigan AEL Kalloniin. Jogg edusti kolmen kauden ajan AEL Kallonia ja palasi sitten kotimahansa. Kolmen kauden ajan hän pelasi Hiberniansissa ja sitten kahden kauden ajan Birkirkarassa. Hirberniansiss Jogg voitti neljännen Maltan-mestaruuden. Maltan maajoukkueessa Hogg teki ensiesiintymisensä vuonna 2006. Kolmentoista vuoden aikana Hogg pelasi 66 maaottelua. ==Saavutukset== Valletta: * Maltan Valioliiga: 2007–2008, 2010–2011, 2011–2012, 2016–2017 * Maltan Cup: 2009–2010 ==Lähteet== Luokka:Maltalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Edwin Cardona

Edwin Andres Cardona Bedoya (s. 8. joulukuuta 1992 Medellín, Kolumbia) on kolumbialainen jalkapalloilija. Hän edustaa meksikolaista Monterreytä ja on pelipaikaltaan keskikenttäpelaaja. == Ura == Cardona sai ensimmäisen kutsunsa Kolumbian maajoukkueeseen 3. lokakuuta 2014 ystävyysotteluihin Kanadaa ja El Salvadoria vastaan. Hän teki ensiesiintymisensä maajoukkueessa ottelussa El Salvadoria vastaan. 30\. maaliskuuta 2015 Cardona teki ensimmäisen maalinsa maajoukkueessa ystävyysottelussa Kuwaitia vastaan. == Aiheesta muualla == * Edwin Cardonan tilastot Soccerway-sivustolla Luokka:Kolumbialaiset jalkapalloilijat Luokka:Vuonna 1992 syntyneet Luokka:Elävät henkilöt
Malviina

Malviina on naisen etunimi. Se on suomalainen muoto englantilaisesta nimestä Malvina, joka on peräisin 1700-luvulla luoduista Ossianin lauluista. Nimen on ajateltu pohjautuvan gaelin kielen ilmaukseen mala mhín, jonka merkitys on "sileä otsa". Toisaalta on arveltu, että nimen taustalla olisi muinaissaksalainen nimi Madalwine, jonka merkitys on "oikeuden ystävä". Malviina-nimi yleistyi Suomessa 1900-luvun lopulla.Kustaa Vilkuna: Etunimet, 5. painos, s. 150.Anne Saarikalle, Johanna Suomalainen: Suomalaiset etunimet Aadasta Yrjöön (2007), s. 238. == Lähteet == Luokka:Etunimet
Pessi (nimi)

Pessi on suomalainen miehen etunimi. Se saattaa olla alkujaan Pekan puhuttelumuoto, mutta se tuli tunnetuksi Yrjö Kokon sadusta Pessi ja Illusia, jossa kerrotaan, että Pessi-Peikon nimeksi olisi muuten tullut Pessimisti mutta koska hän jäi niin pieneksi kooltaan, piti nimeä lyhentää.Anne Saarikalle, Johanna Suomalainen: Suomalaiset etunimet Aadasta Yrjöön (2007), s. 690 Etunimen ohella Pessi on myös suomenkielinen sukunimi. ==Tunnettuja Pessi-nimisiä== * Pessi Levanto, suomalainen muusikko ja säveltäjä * Pessi Rautio, suomalainen taidekriitikko ja päätoimittaja == Lähteet == Luokka:Etunimet
Pantteriköynnökset

Pantteriköynnökset (Pellionia) kuuluvat nokkoskasvien (Urticaceae) heimoon. == Ulkonäkö ja koko == Pantteriköynnökset ovat, kuten nimikin jo kertoo, kasvutavaltaan köynnöstäviä. Noin 5 cm mittaiset, hieman epäsymmetriset vastapuikeat ja tylpäkärkiset lehdet kasvavat varresta kohtisuoraan ulospäin. Pituutta kasvi voi kasvaa useita metrejä, joskin se helposti juurtuu maanpintaa vasten olevista varrenosista. == Levinneisyys == Kaakkois-Aasia. == Elinympäristö == Metsänpohja, muiden kasvien rungot ja muut tarpeeksi kosteat kasvupaikat. == Lajeja == * rusopantteriköynnös (Pellionia pulchra) * viherpantteriköynnös (Pellionia repens) == Lähteet == == Aiheesta muualla == *Kassu – Kasvien suomenkieliset nimet: Pantteriköynnökset (Pellionia) *UniProt, Taxonomy: Pellionia *Flora of China: Pellionia Luokka:Nokkoskasvit
Kaari (nimi)

Kaari on suomalainen naisen etunimi. Tiettävästi se on lyhentymä Kaarinasta. Suomen ortodoksinen kalenteri yhdistää Kaarin nimeen Epiharis, mutta historiallista yhteyttä näiden nimien välillä ei ole. Kaari on harvinainen nimi. Vuoden 2019 loppuun mennessä se on Digi- ja väestötietoviraston tietojen mukaan annettu noin 160 henkilölle. Kaaria ei ole Suomen tavallisessa nimipäiväkalenterissa, mutta Suomen ortodoksisessa kalenterissa on Kaarin päivä 27. syyskuuta. Norjassa Kari on yleinen naisen etunimi, jossa a ääntyy pitkänä (nimi ääntyy siis samoin kuin suomalainen nimi Kaari), mutta Suomessa Kari on täysin eri alkuperää oleva miehen etunimi, jossa a ääntyy lyhyenä. == Tunnettuja Kaari-nimisiä == * Kaari Martikainen-Whale (1959–2008), taidemaalari * Kaari Martin (s. 1972), tanssija, pedagogi ja koreografi * Kaari Mattila (s. 1972), Ihmisoikeusliiton pääsihteeri * Kaari Raivio (1934–2021), kirjeenvaihtaja ja tietokirjailija * Kaari Utrio (s. 1942), kirjailija == Lähteet == Luokka:Etunimet
Erkki Rajamäki (muusikko)

Erkki Olavi Rajamäki (s. 20. heinäkuuta 1952 Parkano) on suomalainen bassobaritoni ja laulupedagogi. == Elämä ja ura == Rajamäki on suorittanut Sibelius-Akatemiassa kanttori-urkurin ja yksinlaulunopettajan tutkinnot sekä laulun diplomitutkinnon. Opintojaan hän täydensi ensikonserttinsa jälkeen useaan otteeseen Saksassa. Rajamäki on kotimaan lisäksi konsertoinut useissa Euroopan maissa sekä Keniassa, Kanadassa ja Yhdysvalloissa. Hän on myös vieraillut Suomen Kansallisoopperassa ja maakuntaoopperoissa. Laulajan urallaan Erkki Rajamäki on profiloitunut erityisesti oratoriolaulajana, ja häntä on kuultu useimpien suomalaisten orkestereiden ja kuorojen suurten kirkkomusiikkiteosten esitysten solistina. Sibelius-Akatemian lisäksi Rajamäki on toiminut yksinlaulun opettajana mm. Teatterikorkeakoulussa sekä lukuisilla äänenmuodostus- ja laulukursseilla. Laulajan ja pedagogin roolien lisäksi Rajamäki tunnetaan myös kuoronjohtajana. Kirkkomuusikkona toimiessaan hän perusti vuonna 1984 Canzonetta Nova -kuoron, jota hän johti 28 vuoden ajan. Kuoro on yli 60 laulajan oratoriokuoro, jonka ohjelmistoon kuuluvat useimmat keskeiset kirkkomusiikkiteokset. Erkki Rajamäki on ollut solistina monissa oratorio-, passio- ja kuoromusiikkilevytyksissä. Häneltä on lisäksi ilmestynyt useita soololevyä. Rajamäelle on myönnetty director cantus- ja director musices -arvonimet. Erkki Rajamäki on toiminut vuodesta 1986 lähtien yksinlaulun opettajana ja edelleen laulutaiteen lehtorina Taideyliopiston Sibelius-Akatemiassa. == Lähteet == == Aiheesta muualla == * Canzonetta Nova -kuoron kotisivut Luokka:Suomalaiset bassobaritonit Luokka:Vuonna 1952 syntyneet Luokka:Elävät henkilöt
Henri Labrouste

Pierre-François-Henri Labrouste (11. toukokuuta 1801 Pariisi – 24. kesäkuuta 1875 Fontainebleau) oli ranskalainen arkkitehti. Hän oli ensimmäisiä arkkitehteja, jotka tekivät tunnetuksi raudan käyttöä rakennusten runkomateriaalina. Labrouste opiskeli Pariisin École des Beaux-Arts -oppilaitoksessa ja sai sen jälkeen 1824 Prix de Rome -palkinnon, jonka turvin hän vietti kuusi vuotta Roomassa. Sieltä palattuaan hän perusti Pariisiin oman arkkitehtuuritoimiston. Labrousten kuuluisimmat rakennukset ovat Bibliothèque Sainte-Geneviève Pariisin Panthéonin aukiolla (1838–1850) sekä Ranskan kansalliskirjaston rue Richelieu -kadun lukusali (1858–1868), joissa molemmissa hän käytti taidokkaasti valurautaisia rakennusosia. Myös Henri Labrousten veli Théodore Labrouste oli arkkitehti ja voitti Prix de Rome -palkinnon kolme vuotta myöhemmin 1827. ==Lähteet== Luokka:Ranskalaiset arkkitehdit Luokka:Vuonna 1801 syntyneet Luokka:Vuonna 1875 kuolleet
PFLP-GC

PFLP-GC eli Palestiinan vapautuksen kansanrintama – yleisjohto () on radikaali palestiinalaisjärjestö. Järjestö muodostui Palestiinan vapautuksen kansanrintamasta eronneen Ahmad Jibrilin perustamana vuonna 1968. Järjestö on tehnyt iskuja Israelia vastaan ja sittemmin se on toiminut myös Syyrian sisällissodassa Syyrian hallituksen puolella. ==Historia== Palestiinan vapautuksen kansanrintamasta eronnut Ahmad Jibril perusti PFLP-GC:n vuonna 1968. Eron syynä oli Palestiinan vapautuksen kansanrintaman Jirbilin kanssa perustaneen George Habashin näkemyserot Jirbilin kanssa järjestön suhteista Syyriaan. Jirbil oli Syyrian tukija ja hänen järjestönsä tuki sittemmin Syyrian intressejä Libanonissa. Järjestön perusajatuksena oli se, että Israel voitaisiin saada vetäytymään arabien mailta aseellisia keinoja käyttäen politiikan sijaan. Palestiinalaisten ja Israelin välille tulisi näin synnyttää sota, johon muut arabimaat joutuisivat liittymään. Järjestö oli vastuussa 1970-luvulla ensimmäisestä palestiinalaisten toteuttamasta itsemurhaiskusta, kun kolme palestiinalaista räjäytti itsensä ja panttivankinsa surmaten yhteensä 18 henkilöä Kiryat Shmonassa. Vuoden 1987 marraskuussa kaksi järjestön taistelijaa soluttautui Israeliin Libanonista käsin käyttäen moottorein varustettuja riippuliitimiä. Israelin puolella he surmasivat kuusi israelilaissotilasta ennen kuin he itse tulivat ammutuiksi. Järjestö nousi esille myös Lockerbien pommi-iskun oikeudenkäynnissä. Iskun taustatekijöiksi epäiltiin aluksi PFLP-GC:a ja Syyriaa, mutta iskusta tuomittiin sittemmin libyalainen agentti. Syyrian liityttyä Persianlahden sodan aikana Irakin vastaiseen liittoumaan sen välit länsimaihin paranivat ja sitä alettiin pitää yhtenä avaintekijänä arabien ja Israelin välisissä rauhanneuvotteluissa. PFLP- GC hylkäsi kuitenkin edelleen rauhan mahdollisuuden ja jatkoi ajoittaisten Israelin vastaisten iskujen tekemisen Libanonista käsin. Toukokuussa 2002 Ahmad Jibrilin poika Jihad Jibril sai surmansa pommi-iskussa Beirutissa. Vastuun iskusta otti paikallinen nationalistijärjestö. Hamasin vetäydyttyä Damaskoksessa sijaitsevalta palestiinalaisten Jarmukin pakolaisleiriltä vuoden 2012 alkupuolella PFLP-GC sijoitti leiriin omia taistelijoitaan. Syyrian sisällissodassa PFLP-GC on tukenut hallitusta Vapaan Syyrian armeijaa vastaan. Vapaan Syyrian armeija valtasi kuitenkin osan leiristä, mikä johti alueen ensimmäisiin pommituksiin hallituksen taholta joulukuussa 2012. Vuoden 2015 puolella järjestö on taistellut myös Isis- ja al-Nusran rintama -järjestöjä vastaan näiden taistelijoiden hyökättyä Jarmukiin. ==Lähteet== Luokka:Palestiinalaiset järjestöt Luokka:Israelin–Palestiinan konflikti Luokka:Syyrian sisällissota
Channel Awesome

Channel Awesome, aikaisemmin That Guy with the Glasses (lyhennettynä TGWTG), on yhdysvaltalainen internetsivusto komediavideoille ja -sarjoille. Sivuston tunnetuin sarja on The Nostalgia Critic, jonka ohjasivat ja käsikirjoittivat Doug ja Rob Walker. Vuonna 2014 sivuston nimi ja osoite vaihtuivat ThatGuywiththeGlasses.comista ChannelAwesome.comiksi. Helmikuusta 2024 lähtien sivuston verkko-osoite ei ole ollut enää käytössä ja sivusto uudelleenohjaa käyttäjän Channel Awesomen YouTube -tilille. == Channel Awesomen suosituimpia sarjoja == === Nykyiset sarjat === === The Nostalgia Critic === Pääartikkeli: The Nostalgia Critic The Nostalgia Critic on Doug ja Rob Walkerin ja Channel Awesome -sivuston suosituin sarja. Se kertoo Nostalgia Critic -hahmosta, joka arvostelee useimpien huonoina pitämiä elokuvia. Sarja alkoi vuonna 2007. === The Cinema Snob === Pääartikkeli: The Cinema Snob The Cinema Snob on Brad Jonesin käsikirjoittama ja ohjaama komediasarja, joka alkoi vuonna 2007. Sarja kertoo Cinema Snob -hahmosta, joka arvostelee erilaisia elokuvia. === Entiset suositut sarjat === === Atop the Fourth Wall === Atop the Fourth Wall on Lewis "Linkara" Lovhaugin luoma sarja. Sarjassa Lovhaug arvostelee erilaisia sarjakuvia. Atop the Fourth Wall oli yksi Channel Awesomen suosituimmista sarjoista ja sen suosituin sarjakuvia arvosteleva sarja. Lovhaug ja sarja poistuivat Channel Awesomen sivuilta vuonna 2018. === The Angry Joe Show === The Angry Joe Show’ssa "Angry Joe" arvostelee videopelejä ja kertoo niistä mielipiteensä. Sarjassa arvostellaan myös elokuvia. The Angry Joe Show oli sivuston suosituin videopeleistä kertova sarja. Angry Joe ja sarja poistuivat Channel Awesomen sivuilta vuonna 2018. === The Blockbuster Buster === Sarjan on luonut Eric Rodriguez. Sarja poistui Channel Awesomen sivuilta vuonna 2018. === Some Jerk with a Camera === Some Jerk with a Camera on Tony Goldmarkin luoma sarja. Sarja poistui Channel Awesomen sivuilta vuonna 2018. == Kaikki sarjat == Lista Channel Awesomen sarjoista. Nykyiset sarjat on lihavoitu. * The Nostalgia Critic *The Cinema Snob * Todd in the Shadows * Bum Reviews * The Blockbuster Buster * Nostalgia Chick * Shut up and talk * Rap Critic * TV Show Vlogs * Anniversaries * Some Guys I Know * Sketches * Toons these days * Screen Crashers * Demo Reel * The Angry Joe Show * Il Neige * Sci-Fi Guy * Some Jerk with a Camera * Atop the Fourth Wall * Mattimation * Film Brain: Bad Movie Beatdown * Phelous * Obscurus Lupa * The Spoony Experiment * Bennett the Sage == Palkinnot == Mashable-nettisivusto antoi Doug Walkerille vuoden 2010 yksityisyrittäjäpalkinnon That Guy with the Glasses -sivuston perustamisesta. == Katso myös == * The Cinema Snob * The Nostalgia Critic == Lähteet == == Aiheesta muualla == * channelawesome.com Luokka:Yhdysvaltalaiset_verkkosivustot
Fergusonin mellakat

Fergusonin mellakat olivat rotulevottomuuksia Yhdysvalloissa, Fergusonissa, Missourissa. Valkoihoinen poliisi Darren Wilson ampui savukkeiden ryöstäjäksi epäillyn mustan 18-vuotiaan opiskelijan Michael Brownin. Alueen tummaihoiset asukkaat järjestivät illalla kadulla muistotapahtuman tuoden kukkia ja kynttilöitä Brownin veren päälle. Poliisi käyttäytyi muistotapahtumassa hyvin epäkunnioittavasti muun muassa ajaen poliisiautolla kukkien ja kynttilöiden yli. Luultavasti tämä ja Brownin kuolema laukaisivat ensimmäisen mellakka- aallon elokuussa 2014. Levottomuuksista tehty dokumenttielokuva Whose streets? sen sijaan väittää mellakan alkaneen poliisin ampumista laukauksista. Toinen mellakka-aalto tuli marraskuussa, kun tuomari vapauttivat poliisin Brownin ampumisesta. Vuonna 2015 mustat mellakoivat muun muassa Baltimoressa. == Ryöstö, Brownin ampuminen == Brownin ampumiseen johtaneet tapahtumat johtuivat ensimmäisten tietojen mukaan joko poliisista tai mustista pojista. Michael Brown varasti eräästä kaupasta savukkeita hieman ennen keskipäivää 9. elokuuta 2014. Kaupan myyjä soitti epäillyn tuntomerkit heti poliisille, joka saapui paikalle muutaman minuutin sisään. Poliisin Chevroletilla ajava Darren Wilson totesi, että kadulla liikkuva nuori musta Michael Brown ja hänen kanssaan oleva mies sopivat myyjän kuvaukseen ryöstäjistä. Poliisi ajoi autonsa Brownin viereen, jolloin Brown hyökkäisi poliisin kimppuun sivuovesta. Poliisilla ei ollut suihkepulloa tai tainnutinta, jolloin tämä turvautui ensi kertaa aseeseen. Yksi laukaus osui Brownia käsivarteen, jolloin Brown ja hänen kaverinsa Dorian Johnson pakenivat. Johnson piiloutui poliisiauton taakse, ja poliisi ampui lisää laukauksia kohti Brownia. Brown kääntyi ympäri kasvot päin poliisia liikkuen tätä kohden, ehkä yrittäen hyökätä poliisin kimppuun. Silminnäkijän mukaan Brown aikoi antautua. Poliisi ampui vielä kaksi laukausta surmaten Brownin. Poliisi oli ampunut kohti aseetonta Brownia 12 kertaa, joista 6 osui Browniin. Luultavasti viimeinen laukaus oli kuolettava. Seuraavina kymmeninä minuutteina paikalle saapui lisää poliisiautoja. == Muistotapahtuma ja mellakka == Tummaihoisia alkoi illalla kokoontua ampumapaikan läheisyyteen, samoin poliisiautoja. Ilmeisesti iltapäivän aikana ammuttiin joitain laukauksia ja poliisin SWAT-erikoisyksikkö kävi paikalla. Järkyttyneet ja vihaiset asukkaat jättivät illalla ampumapaikalle kynttilöitä ja kukkia. Eräs poliisi antoi koiransa virtsata kukkien päälle ja poliisiauto ajoi kynttilöiden ja kukkien päälle murskaten nämä. Tämä muutti väkijoukon todella vihaiseksi, ja se yritti estää poliisiautojen saapumista paikalle. Seuraavana päivänä muistokokoontuminen alkoi rauhallisesti, mutta muuttui väkivaltaiseksi, kun väkijoukko hyökkäsi poliisin kimppuun sekä ryöstelyn ja poltti kauppoja. == Elokuun mellakka == Elokuussa poliisi ja paikalliset ottivat yhteen jälleen. Raskaasti aseistettu poliisi vastasi mellakoitsijoiden Molotovin cocktaileihin savupommein, kumiluodein ja kyynelkaasulla. == Lähteet == == Aiheesta muualla == Luokka:Mielenosoitukset ja levottomuudet Yhdysvalloissa
Scott Cawthon

Scott Cawthon (s. 1978) on yhdysvaltalainen ja eläkkeelle jäänyt videopelisuunnittelija. Hän on tullut tunnetuksi pelisarjastaan Five Nights at Freddy’s, mutta on tehnyt myös useita muita pelejä. Hän asuu tällä hetkellä Texasin osavaltiossa Yhdysvalloissa perheensä kanssa. Scott Cawthon ilmoitti kotisivullaan eläköityvänsä videopelien suunnittelusta 17. kesäkuuta 2021. == Tuotanto == === Pelit === * The Desolate Hope * The Pilgrim's Progress * The Desolate Room * Legacy of Flan 4: Flan Rising * Iffermoon * Sit 'N Survive * There is no Pause Button! * Chipper & Sons Lumber Co. * 8-Bit RPG Creator * Rage Quit! * Chubby Hurdles * Slumberfish * Cropple * Pimp My Dungeon * Fart Hotel * Golden Galaxy * Use Holy Water! * Pogoduck * Shell Shatter * Forever Quester * FighterMageBard * Gemsa * Kitty in the Crowd * Spooky Scan * 20 Useless Apps * Elemage * Stellar Gun * Gunball * Ships of Chaos * Legacy of Flan 1 * Legacy of Flan 2 * Legacy of Flan 3 * Flanville * Five Nights at Freddy's * Five Nights at Freddy's 2 * Five Nights at Freddy's 3 * Five Nights at Freddy's 4 * FNaF World * Five Nights at Freddy’s: Sister Location * Freddy Fazbear's Pizzeria Simulator * Ultimate Custom Night * Five Nights at Freddy's: Help Wanted * Five Nights at Freddy's: Security Breach * Five Nights at Freddy's: Security Breach - Ruin === Filmografia === *Noah's Ark (2005Noah's Ark | Hope Animation) *The Pilgrim's Progress (2005Pilgrim's Progress | Hope Animation) *A Christmas Journey (2006A Christmas Journey | Hope Animation) *The Jesus Kids Club (2010The Jesus Kids Club | Hope Animation) Vuonna 2015 ilmoitettiin, että Five Nights at Freddy’s -pelistä tehdään elokuva. Elokuvan kuvaukset aloitettiin helmikuussa 2023 ja ohjaajana toimii suomenamerikkalainen Emma Tammi. === Kirjat === * Five Nights at Freddy's: The Silver Eyes (2015) * Five Nights at Freddy's: The Twisted Ones (2017) * Five Nights at Freddy's: The Freddy Files (2017) * Five Night at Freddy's: Survival Logbook (2017) * Five Nights at Freddy's: The Fourth Closet (2018) * Five Nights at Freddy's: Fazbear Frights #1: into the pit (2019) * Five Nights at Freddy's: Fazbear Frights #2: Fetch == Lähteet == == Aiheesta muualla == * Virallinen internetsivusto Luokka:Yhdysvaltalaiset videopelisuunnittelijat Luokka:Vuonna 1978 syntyneet Luokka:Elävät henkilöt Luokka:Yhdysvaltalaiset elokuvaohjaajat
Five Nights at Freddy’s 4

Five Nights at Freddy's 4 on Scott Cawthonin kehittämä selviytymiskauhupeli,http://attackofthefanboy.com/news/five-nights- freddys-4-final-chapter-coming-halloween/ joka julkaistiin 23. heinäkuuta 2015. Peli julkaistiin 25. heinäkuuta 2015 Androidille ja 3. elokuuta 2015 iOS:lle. Pelin traileri julkaistiin 13. heinäkuuta 2015. == Pelaaminen == Toisin kuin aiemmissa pelisarjan osissa, Five Nights at Freddy's 4 pelataan yövartijan kopin sijaan lapsen makuuhuoneessa. Pelaajan pitää puolustautua ensimmäisen pelin neljän pääanimatronicin - Freddy, Bonnie, Chica ja Foxy - painajaismaisilta versioilta pienen lapsen roolissa viisi yötä. Suojautuakseen Bonnielta ja Chicalta, pelaajan tulee raottaa hieman sivuilla olevia ovia ja kuunnella, jos toiselta puolelta kuuluu animatronicin hengittämistä. Mikäli hengitysääni kuuluu, ovi tulee sulkea hetkeksi aikaa ja sen jälkeen väläyttää taskulampulla. Jos oven takaa ei kuulu mitään, väläytä taskulampulla käytävään. Foxy pyrkii sisään myös ovista, mutta ei näin tehdessään hyökkää välittömästi vaan piiloutuu vaatekomeroon. Estääkseen sen jumpscaren pelaajan tulee tasaisin väliajoin väläyttää taskulampulla komeroon, jotta Foxy muuttuu hetkeksi painajaisanimatronicista pehmoleluksi. Freddy puolestaan hyökkää, jos pelaaja ei tarpeeksi usein karkota lampulla sängyltä Freddyn pienoisversioita "Fredletejä". Jokaisen viiden yön välissä tulee retrotyylinen minipeli, jossa seurataan itkevän lapsen koettelemuksia isän ja isoveljen pahoinpitelyn kohteena. Öiden jälkeen pelaaja voi myös pelata Fun with Plustrap -minipeliä, jossa vastassa on "Plushtrap", kolmannessa pelissä esiintyvän Springtrapin pehmoleluversio. Tavoite on houkutella Plustrap X:llä merkittyyn kohtaan tietyn ajan sisällä. Onnistuessaan pelaaja saa seuraavaan yöhön kahden tunnin etumatkan, aloittaen kello kahdelta aamuyöstä. Scott Cawthon (23.7.2015). Five Nights at Freddy's 4 (PC). Scene: Extras menu. Viidentenä yönä pelaaja puolustautuu ainoastaan yhdeltä animatronicilta, isolta keltaiselta karhulta "Nightmare Fredbear", joka hyökkää kaikkilla neljällä edellä mainitun robotin taktiikoilla. Kaikkien viiden yön läpi pelaaminen antaa ensimmäisen tähden ja avaa kuudennen yön. Siinä neljä pääanimatronicia piirittävät pelaajaa kello neljään asti, jolloin Nightmare Fredbear korvaa jälleen muut. Kuudennen yön voittaminen avaa vielä seitsemännen yön, jossa animatronicit ovat toistaiseksi aggressiivisimmillaan ja kello neljältä muut korvaa uusi animatronic "Nightmare". Seitsemännen yön voittaminen antaa kolmannen tähden, joka salaisen koodin kanssa avaa 20/20/20/20 -tason. Tämä on pelin vaikein taso, sillä animatronicien aktiivisuus on säädetty niin korkealla kuin mahdollista. == Juoni == Kolmannen yön 8-bittisessä minipelissä voi nähdä televisiossa vuosiluvun 1983, mistä on päätelty pelin sijoittuvan vuoteen 1983. == Lähteet == * scottgames.com === Viitteet === 4 Luokka:Vuoden 2015 videopelit Luokka:Android-pelit
Pohjolan Maito

Osuuskunta Pohjolan Maito on noin 1 700 maidontuottajan omistama osuuskunta. Se on vuodesta 1991 alkaen toiminut maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi. Sitä ennen sen oli harjoittanut meijeritoimintaa vuodesta 1962. Pohjolan Maito omistaa Valiosta noin kuudesosan. ==Lähteet== * Luokka:Suomen entiset meijerit Luokka:Suomalaiset osuuskunnat
Temonen

Temonen on suomalainen sukunimi. Väestö­rekisteri­keskuksen tietojen mukaan kesäkuussa 2015 Suomessa oli 432 ja ulkomailla 15 Temonen -nimistä henkilöä. Tunnettuja Temosia ovat: * Olga Temonen (s. 1978), näyttelijä ja tuottaja * Tuukka Temonen (s. 1975), muusikko, ohjaaja ja tuottaja == Lähteet ==
Maitosuomi

Osuuskunta Maitosuomi on noin 2 400 maidontuottajan omistama osuuskunta, joka toimii maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi. == Historiaa == Osuuskunta Maitosuomi on muodostunut noin 30 meijeriosuuskunnan sulautumisen seurauksena. Viimeisimpiä yhdistymisiä ovat olleet Meijeriosuuskunta Milkan sulautuminen Maitosuomeen 1.5.2014 ja uuden Osuuskunta Maitosuomen muodostaminen vanhan Maitosuomen ja Osuuskunta ItäMaidon fuusiossa 1.9.2019. Elokuuhun 2019 asti toiminut Osuuskunta Maitosuomi oli perustettu vuonna 2007. Sillä oli vuonna 2014 noin 1 700 maidontuottajaa, ja sen liikevaihto oli vuonna 2014 178 milj. euroa. Osuuskunnan kotipaikka oli Jyväskylä ja sen pääkonttori oli Seinäjoella. Vanha Maitosuomi omisti Valiosta noin 15 prosenttia. == Maitosuomi vuodesta 2019 == Osuuskunta ItäMaito ja Osuuskunta Maitosuomi yhdistyivät 1. syyskuuta 2019. Uuden osuuskunnan nimi on Osuuskunta Maitosuomi, ja se on Valion suurin osakkeenomistaja 42,7 prosentin osuudellaan. Yhdistyneiden osuuskuntien liikevaihto oli vuonna 2018 yhteensä 425 milj. euroa. Ne käsittelivät 888 milj. litraa maitoa. Maitosuomella oli syyskuussa 2019 noin 2 400 maidontoimittajaa. ==Lähteet== Luokka:Suomalaiset osuuskunnat